ACORD DE LICENŢĂ PENTRU UTILIZATORUL FINAL

ATENŢIE: CITIŢI ACEST DOCUMENT ÎNAINTE DE A INSTALA SOFTWARE-UL CU LICENŢĂ.

Acesta este un acord de licenţă („Acord”) între dvs. (în calitate de persoană fizică sau entitate) şi Canon Inc., cu sediul la 30-2 Shimomaruko 3-chome, Ohta-ku, Tokyo 146-8501, Japonia („Canon”), cu privire la (i) programele software care vă sunt furnizate odată cu acest Acord, la manualele electronice sau online asociate cu acestea şi la eventualele actualizări (denumite în mod colectiv „Software”), la (ii) datele suplimentare pentru Software sau pentru imprimantele Canon cu jet de cerneală („Imprimante”) ori pentru actualizările firmware-ului Imprimantelor, furnizate online cu ajutorul Software-ului („Actualizări de date”) şi la (iii) textul, imaginile, grafica şi alte reprezentări vizuale în format digital (excluzând Software-ul) destinate imprimării de către dvs., furnizate odată cu acest Acord sau furnizate online prin intermediul Software-ului şi la eventualele actualizări, dacă este cazul („Date de conţinut”).  Referirile la Software, la Actualizările de date şi la Datele de conţinut se vor face individual sau colectiv sub numele de „Software cu licenţă”.

DACĂ FACEŢI CLIC PE ACEST ACORD INDICÂND FAPTUL CĂ ACCEPTAŢI ACEST ACORD SAU DACĂ INSTALAŢI ÎN ALT MOD SOFTWARE-UL CU LICENŢĂ, CONSIMŢIŢI SĂ VĂ SUPUNEŢI TERMENILOR ACESTUI ACORD.  DACĂ NU SUNTEŢI DE ACORD CU TERMENII ACESTUI ACORD, NU FACEŢI CLIC PE BUTONUL MENŢIONAT ANTERIOR ŞI ÎNCHIDEŢI IMEDIAT PROGRAMUL DE INSTALARE.  SOFTWARE-UL CU LICENŢĂ NU SE VA INSTALA ŞI NU VEŢI AVEA NICIUN DREPT DE A-L UTILIZA.  Sunteţi de acord să utilizaţi Software-ul cu licenţă numai în conformitate cu termenii stabiliţi mai jos.

1. Proprietate şi drepturi de autor:  Toate drepturile, titlul şi interesele legate de Software-ul cu licenţă sunt deţinute de Canon sau de licenţiatorii săi.  Canon sau licenţiatorii săi vor păstra întotdeauna toate drepturile de autor şi alte drepturi de proprietate intelectuală din Software-ul cu licenţă şi din toate copiile ulterioare, indiferent de forma acestora, inclusiv Imprimatele (după cum sunt definite mai jos).  Cu excepţia celor prevăzute expres în prezentul document, prin acesta nu vă sunt transmise sau garantate de Canon niciun fel de licenţe sau drepturi, exprese sau implicite, pentru oricare proprietate intelectuală a Canon sau a licenţiatorilor săi.  Nu aveţi dreptul să modificaţi, să îndepărtaţi sau să ştergeţi notele privind drepturile de autor ale Canon şi/sau ale licenţiatorilor săi din Software-ul cu licenţă şi din toate copiile realizate ulterior, indiferent de forma acestora.

2. Licenţă: Licenţa dvs.  de a utiliza Software-ul cu licenţă este neexclusivă şi netransferabilă:

(1)  Vi se permite să utilizaţi Software-ul („utilizare” înseamnă instalarea, executarea sau afişarea Software-ului) pe mai multe computere pentru uzul personal.  Nu aveţi dreptul să închiriaţi, să oferiţi în leasing sau sub licenţă, să împrumutaţi, să vindeţi, să cedaţi, să transmiteţi sau să transferaţi Software-ul.

(2)  Vi se permite să utilizaţi Actualizările de date („utilizare” înseamnă instalarea, executarea sau afişarea Actualizărilor de conţinut) pe mai multe computere sau Imprimante pentru uzul personal.  Nu aveţi dreptul să închiriaţi, să oferiţi în leasing sau sub licenţă, să împrumutaţi, să vindeţi, să cedaţi, să transmiteţi sau să transferaţi Actualizările de date.

(3)  Vi se permite să copiaţi şi să utilizaţi Datele de conţinut („utilizare” înseamnă descărcarea prin internet cu ajutorul Software-ului, instalarea, executarea sau afişarea Datelor de conţinut) pe mai multe computere pentru uzul personal.  Nu aveţi dreptul să închiriaţi, să oferiţi în leasing sau sub licenţă, să împrumutaţi, să vindeţi, să cedaţi, să transmiteţi sau să transferaţi Datele de conţinut.  De asemenea, vi se permite să imprimaţi Datele de conţinut şi să utilizaţi, să fi utilizat, să copiaţi, să fi copiat şi să distribuiţi respectivele imprimate („Imprimate”) pentru propriile scopuri necomerciale.  Nu aveţi dreptul să utilizaţi, să fi utilizat, să copiaţi, să fi copiat sau să distribuiţi Imprimatele pentru scopuri comerciale.  Compania Canon nu va fi răspunzătoare pentru modul în care utilizaţi Imprimatele, nici pentru reclamaţiile sau procesele împotriva dvs. ce survin din, sau în legătură cu utilizarea Imprimatelor, inclusiv pentru obligaţiile sau cheltuielile ce reies din toate pretenţiile, pierderile, daunele, procesele, judecăţile, costurile litigiilor şi taxele pentru avocaţi.

(4)  Vi se permite să faceţi un număr rezonabil de copii de rezervă ale Software-ului cu licenţă pentru a-l putea utiliza în măsura permisă, cu condiţia ca toate copiile să includă nota Canon privind dreptul de autor aşa cum apare în copia originală a Software-ului cu licenţă care v-a fost furnizată.

Exceptând cele prevăzute aici în mod expres, nu veţi închiria, oferi în leasing sau sub licenţă, împrumuta, vinde, ceda, transmite, transfera, copia, reproduce, modifica, adapta, combina, traduce, converti în alt limbaj de programare, efectua inginerie inversă, decompila, altera, dezasambla sau crea lucrări derivate pe baza întregului sau a unei părţi din Software-ul cu licenţă şi nici nu veţi permite terţelor persoane să procedeze astfel sau să utilizeze Software-ul cu licenţă, cu excepţia celor permise de acest Acord şi cu excepţia măsurii şi în circumstanţele permise de lege în mod expres.

3. Acceptarea Transmiterii de informaţii:   Acceptaţi şi sunteţi de acord în mod expres că (i) unele programe Software pot transmite informaţii precum numele şi numărul Imprimantelor pe care le utilizaţi, tipul de Software, setarea de limbă, informaţiile despre cerneală, starea Imprimantei, regiunea şi tipul de sistem de operare/browser (cu condiţia ca informaţiile transmise să nu includă informaţiile dvs. personale), cu scopul de a vă furniza informaţii şi date care corespund cel mai bine mediului dvs. de imprimare când accesaţi serverele Canon sau ale oricărei terţe părţi desemnate de Canon; şi că (ii) Canon, filialele şi firmele asociate, precum şi distribuitorii şi dealerii acestora, pot analiza şi utiliza respectivele informaţii în scopul dezvoltării produselor şi serviciilor lor.

4. Restricţie de export:  Sunteţi de acord să respectaţi toate legile, restricţiile şi regulamentele referitoare la export din fiecare ţară implicată, precum şi regulamentele administraţiei de export din SUA („EAR”), să nu exportaţi şi să nu re-exportaţi, direct sau indirect, Software-ul cu licenţă prin încălcarea acestor legi, restricţii sau regulamente sau fără toate aprobările necesare.

5. Terminare:  Acest Acord intră în vigoare atunci când faceţi clic pe butonul furnizat odată cu acest Acord, indicând faptul că acceptaţi acest Acord sau dacă instalaţi în alt mod Software-ul cu licenţă şi rămâne în vigoare până la terminare.  Puteţi să terminaţi acest Acord prin distrugerea Software-ului cu licenţă şi a tuturor copiilor acestuia (excluzând Actualizările de date instalate pe Imprimante).  Acest Acord mai poate fi terminat şi dacă nu respectaţi termenii şi condiţiile sale.  În momentul terminării, indiferent de motiv, trebuie să distrugeţi imediat toate copiile Software-ului cu licenţă, inclusiv Software-ul cu licenţă stocat pe hard disk-urile computerelor aflate în posesia, sub autoritatea sau sub controlul dumneavoastră, dar excluzând Actualizările de date instalate pe Imprimante.  În plus, compania Canon este îndreptăţită să exercite orice drept, autoritate sau remediu contractual sau legal de care dispune.  Fără a se ţine seama de cele mai sus menţionate, secţiunile 1, 3, 5 până la 9 vor rămâne în vigoare în cazul terminării acestui acord.

6. Asistenţă şi Actualizare:  Canon, filialele şi firmele asociate, precum şi distribuitorii şi dealerii acestora şi Licenţiatorii Canon nu sunt răspunzători pentru întreţinerea sau asistarea utilizării Software-ului cu licenţă.  Canon, filialele şi firmele asociate, precum şi distribuitorii şi dealerii acestora şi Licenţiatorii Canon nu sunt obligaţi să furnizeze actualizări, corecţii sau asistenţă pentru Software-ul cu licenţă decât în cazul în care s-a convenit altfel în mod expres şi în scris între dvs. şi oricare dintre entităţile de mai sus.

7. GARANŢIE LIMITATĂ:  SOFTWARE-UL ESTE OFERIT CU LICENŢĂ „CA ATARE” FĂRĂ NICIUN FEL DE GARANŢII SAU CONDIŢII, EXPRESE SAU IMPLICITE, INCLUSIV, DAR FĂRĂ A SE LIMITA LA, GARANŢII IMPLICITE CU PRIVIRE LA VANDABILITATE, LA CALITATE ŞI/SAU LA POTRIVIREA PENTRU UN ANUMIT SCOP SAU LA NEÎNCĂLCAREA UNOR DREPTURI, TITLURI SAU INTERESE, INCLUSIV, DAR FĂRĂ LIMITARE LA, PROPRIETATEA INTELECTUALĂ.

ÎNTREGUL RISC CU PRIVIRE LA CALITATEA ŞI LA PERFORMANŢELE SOFTWARE-ULUI CU LICENŢĂ ESTE AL DVS.  ÎN CAZUL ÎN CARE SOFTWARE-UL CU LICENŢĂ SE DOVEDEŞTE A FI DEFECTUOS, DVS. (ŞI NU CANON, FILIALELE ŞI FIRMELE ASOCIATE, PRECUM ŞI DISTRIBUITORII ŞI DEALERII ACESTORA ŞI LICENŢIATORII CANON) VĂ ASUMAŢI ÎN ÎNTREGIME COSTURILE ASOCIATE CU TOATE LUCRĂRILE DE SERVICE, DE REPARAŢII SAU DE CORECTARE.

UNELE STATE SAU JURISDICŢII NU PERMIT EXCLUDEREA GARANŢIILOR SAU A CONDIŢIILOR IMPLICITE, ASTFEL ÎNCÂT ESTE POSIBIL CA EXCLUDEREA DE MAI SUS SĂ NU SE APLICE ÎN CAZUL DVS.  ACEASTĂ GARANŢIE VĂ DĂ DREPTURI LEGALE SPECIFICE ŞI ESTE POSIBIL SĂ AVEŢI ŞI ALTE DREPTURI CARE POT VARIA DE LA UN STAT LA ALTUL SAU DE LA O JURISDICŢIE LA ALTA.

CANON NU GARANTEAZĂ CĂ FUNCŢIILE CONŢINUTE ÎN SOFTWARE-UL CU LICENŢĂ VOR ÎNDEPLINI CERINŢELE DVS. SAU CĂ OPERAREA SOFTWARE-ULUI CU LICENŢĂ VA FI NEÎNTRERUPTĂ SAU FĂRĂ ERORI.  Totuşi, dacă Software-ul cu licenţă este furnizat pe un suport de stocare, precum un CD-ROM, Canon garantează suportul de memorare pe care este stocat Software-ul cu licenţă a fi fără defecte de material sau de manoperă în condiţii normale de utilizare pentru o perioadă de nouăzeci (90) de zile de la data la care l-aţi obţinut, dată ce poate fi dovedită pe baza unei chitanţe sau a altor mijloace acceptabile pentru Canon.

REMEDIILE CLIENTULUI:  Întreaga răspundere a companiei Canon, a filialelor şi firmelor asociate, a distribuitorilor şi dealerilor acestora şi a licenţiatorilor Canon şi remediul dvs. exclusiv va consta în înlocuirea suportului de stocare ce nu îndeplineşte GARANŢIA LIMITATĂ şi care este returnat la filiala locală de vânzări a companiei Canon care îşi desfăşoară activitatea în ţara în care aţi obţinut Software-ul cu licenţă, împreună cu o copie a chitanţei sau cu un alt mijloc doveditor acceptabil pentru Canon.  GARANŢIA LIMITATĂ nu se aplică în cazul în care defectul suportului de stocare a survenit în urma unui accident, a unui abuz sau a aplicării greşite a Software-ului cu licenţă şi nu se va acorda nimănui în afară de utilizatorul iniţial al Software-ului cu licenţă.

8. NEGAREA GARANŢIILOR.  GARANŢIA LIMITATĂ DESCRISĂ MAI SUS ESTE SINGURA GARANŢIE CARE VI SE ACORDĂ ŞI ESTE FURNIZATĂ ÎN LOCUL TUTUROR GARANŢIILOR, CONDIŢIILOR, REPREZENTĂRILOR, ANGAJAMENTELOR, TERMENILOR ŞI OBLIGAŢIILOR PRESUPUSE DE STATUT, DE LEGILE COMUNE, DE UZANŢELE COMERCIALE, DE CONDUITELE DIN AFACERI SAU DIN ALTE PUNCTE DE VEDERE, TOATE ACESTEA FIIND NEGATE PRIN PREZENTUL ÎNSCRIS ÎN LIMITA MAXIMĂ PERMISĂ DE LEGE.

9. LIMITAREA RĂSPUNDERII:  ÎN LIMITA MAXIMĂ PERMISĂ DE LEGE, CANON, FILIALELE ŞI FIRMELE ASOCIATE, PRECUM ŞI DISTRIBUITORII ŞI DEALERII ACESTORA SAU LICENŢIATORII CANON NU VOR FI ÎN NICIUN CAZ RĂSPUNZĂTORI FAŢĂ DE DUMNEAVOASTRĂ PENTRU DAUNELE DIRECTE, INDIRECTE, PE CALE DE CONSECINŢĂ, ACCIDENTALE, SPECIALE SAU DE ALTĂ NATURĂ (INCLUSIV, DAR FĂRĂ A SE LIMITA LA, DAUNE PENTRU PIERDEREA PROFITULUI DIN AFACERI, ÎNTRERUPEREA ACTIVITĂŢII DE AFACERI SAU PIERDEREA DE INFORMAŢII DE AFACERI), INDIFERENT DACĂ CANON, FILIALELE ŞI FIRMELE ASOCIATE, PRECUM ŞI DISTRIBUITORII ŞI DEALERII ACESTORA SAU LICENŢIATORII CANON AU FOST ÎNŞTIINŢAŢI SAU NU ÎN LEGĂTURĂ CU POSIBILITATEA PRODUCERII RESPECTIVELOR DAUNE.  ÎN ORICE CAZ, ÎNTREAGA RĂSPUNDERE A COMPANIEI CANON, ÎN NUME PROPRIU ŞI ÎN NUMELE FILIALELOR ŞI FIRMELOR ASOCIATE, PRECUM ŞI AL DISTRIBUITORILOR ŞI DEALERILOR ACESTORA SAU ORICĂRORA DINTRE LICENŢIATORII CANON, CE REIESE DIN, SAU ÎN LEGĂTURĂ CU, ACEST ACORD PRIN CLAUZE CONTRACTUALE, PRIN PREJUDICIU (INCLUSIV, DAR FĂRĂ A SE LIMITA LA, NEGLIJENŢĂ) SAU ALTFEL SE VA LIMITA LA SUMA DE CINCI DOLARI AMERICANI (5 USD) SAU SUMA ECHIVALENTĂ ÎN MONEDA LOCALĂ RELEVANTĂ.

NIMIC DIN CADRUL ACESTUI ACORD NU VA AFECTA DREPTURILE UNUI CONSUMATOR PREVĂZUTE DE LEGE.

10. Generalităţi: Acest Acord constituie singurul acord dintre dvs. şi Canon cu privire la Software-ul cu licenţă şi înlocuieşte orice reprezentări, acorduri sau înţelegeri anterioare verbale sau scrise în legătură cu Software-ul cu licenţă.  Niciuna dintre părţi nu va avea niciun remediu în legătură cu orice declaraţie care i s-a făcut şi pe baza căreia a intrat în acest Acord (exceptând cazul în care o astfel de declaraţie s-a făcut prin mijloace frauduloase) şi singurul remediu al acelei părţi va fi pentru încălcarea contractului, conform prevederilor din acest Acord.

Dacă la un moment dat una din părţile acestui Acord este găsită de o curte de jurisdicţie competentă ca fiind în totalitate sau parţial ilegală, nevalabilă sau imposibil de pus în aplicare sub orice formă în conformitate cu legislaţia oricărei jurisdicţii, acest fapt nu va afecta şi nici nu va dăuna legalităţii, valabilităţii sau punerii în aplicare a oricărei alte prevederi din acest Acord.

Nereuşita sau întârzierea companiei Canon în exercitarea oricărui drept, autoritate sau remediu sub prevederile acestui Acord nu vor fi înţelese în nicio situaţie ca o renunţare la acel drept, autoritate sau remediu.

Nicio variaţie a acestui Acord nu va fi pusă în aplicare decât în formă scrisă şi semnată de un reprezentant autorizat de Canon.

Prevederile acestui Acord, în măsura în care se referă la filialele şi/sau la firmele asociate ale Canon, sunt aplicabile direct de către filialele şi/sau firmele asociate ale Canon.

U.S. Government Restricted Rights Notice
The Software is a “commercial item,” as that term is defined in 48 C.F.R. 2.101 (Oct 1995), consisting of “commercial computer software” and “commercial computer software documentation,” as such terms are used in 48 C.F.R. 12.212 (Sept 1995).  Consistent with 48 C.F.R. 12.212 and 48 C.F.R. 227.7202-1 through 227.7202-4 (June 1995), all U.S. Government End Users acquire the Software with only those rights set forth herein.  Manufacturer is Canon Inc./ 30-2, Shimomaruko 3-chome, Ohta-ku, Tokyo 146-8501, Japan.  Termenul „Software”, aşa cum este folosit în această secţiune, înseamnă „Software licenţiat”, în conformitate cu utilizarea sa în acest acord.
